कोमाली (2019 फ़िल्म)
कोमाली (अंग्रेज़ी: Comali) 2019 की भारतीय तमिल भाषा की एक कॉमेडी ड्रामा फ़िल्म है। फ़िल्म के लेखक तथा निर्देशक प्रदीप रंगनाथन हैं। फ़िल्म में जयम रवि, काजल अग्रवाल, योगी बाबू, संयुक्ता हेगड़े और के. एस. रविकुमार मुख्य भूमिकाओं में हैं। फ़िल्म की कहानी एक ऐसे व्यक्ति के इर्द-गिर्द घूमती है, जो कोमा में रहने के कारण अपने जीवन के 16 साल खो चुका है और नई बेहतर दुनिया के अनुकूल होने के लिए संघर्ष करता है। कोमाली 15 अगस्त 2019 को स्वतंत्रता दिवस के अवसर पर रिलीज़ हुई थी। फ़िल्म को समीक्षकों से ज्यादातर सकारात्मक समीक्षाएँ मिलीं और यह बॉक्स ऑफ़िस पर ₹50 करोड़ की कमाई के साथ व्यावसायिक रूप से सफल रही।